**ОДС "Електро-Бијељина" а.д. Бијељина**

**Мајевичка 97, 76300 Бијељина**

**Тел. 055/226-700, Фах. 055/210-304, www.elektrobijeljina.com**

**РЕДОСЛИЈЕД РАДЊИ**

**од захтјева до прикључења објекта новог крајњег купца на**

**електродистрибутивну мрежу**

**претходна радња:**

* општински орган надлежан за урбанизам и просторно уређење или власник/инвеститор објекта, подноси захтјев за издавање сагласности на локацију објекта у функцији реализације захтјева за издавање локацијских услова.
* у прилогу је потребно доставити извод из катастарског плана-скицу предметне локације.
* За потребе израде урбанистичко техничких услова, на захтјев организације која израђује те услове, може се издати и мишљење о техничким условима за прикључење на електродистрибутивну мрежу прије издавања локацијских услова за објекат.

**I Захтјев за издавање електроенергетске сагласности**

**обраћање новог крајњег купца:**

* нови крајњи купац се обраћа надлежном дистрибутивном предузећу са захтјевом за издавање електроенергетске сагласности;
* у прилогу захтјеву нови крајњи купац је дужан приложити:
	1. овјерену копију пројектне документације за објекат за који је потребно обезбиједити услове за прикључење на електро-дистрибутивну мрежу;
	2. локацијске услове издате од надлежног општинског органа;
	3. личну карту (на увид) власника или опуномоћеног лица уз матичне податке о правном лицу у чије име је овлаштен да поднесе захтјев (матични број из рјешења о регистрацији предузећа, ЈИБ, ПИБ).

**обавезе дистрибутера по захтјеву за издавање електроенергетске сагласности:**

* у року остављеном Општим условима (15 дана од дана подношења захтјева) дистрибутер је дужан одговорити на захтјев новог крајњег купца. У том времену је потребно:
	1. сагледати потребне техничке услове за прикључење објекта крајњег купца и издати електроенргетску сагласност.
* након сагледавања техничких услова за прикључење, дистрибутер је у обавезан израдити пројектну документацију за изградњу прикључка

Крајњи купац, уз доказ о извршеној уплати, преузима рјешење о издавању електроенергетске сагласности, чиме је окончан први корак у поступку прикључења објекта новог крајњег купца.

**II**  **Закључивање Уговора о прикључењу**

**обавезе новог крајњег купца:**

* након што се, у складу са наведеним у рјешењу о издавању електроенергетске сагласности, стекну услови за прикључење објекта, крајњи купац се обраћа дистрибутеру са захтјевом за закључивање уговора о прикључењу;
* уз захтјев, купац је дужан приложити одобрење за употребу или грађење издато од надлежног општинског органа.

**обавезе дистрибутера:**

* потребно је утврдити трошкове изградње прикључка у складу са израђеном пројектном документацијом;
* у складу са Рјешењем о утврђивању накнаде за прикључење објеката крајњих купаца на дистрибутивну мрежу, одредити износ накнаде за прикључење на електродистрибутивну мрежу, и износ накнаде за обезбјеђење услова за прикључење;
* дистрибутер купцу нуди закључивање уговора о прикључењу, користећи типски образац уговора;
* након што дистрибутер и нови крајњи купац закључе уговор о прикључењу, те купац приложи доказе о измиреним обавезама по предрачунима за трошкове изградње прикључка и накнаде за обезбјеђивање услова за прикључење на електродистрибутивну мрежу, а све у складу са Општим условима, почиње се са изградњом прикључка..

**III Прикључење објекта новог крајњег купца**

**обавезе новог крајњег купца:**

* по завршеној изградњи прикључка крајњи купац подноси захтјев за прикључење
* уз захтјев за прикључење, крајњи купац је дужан обавезно приложити потврду о исправности инсталација издату од стране овлашћеног лица или одобрење за употребу.
* Корисник мреже закључује уговор о снабдијевању са одабраним снабдјевачем.

**обавезе дистрибутера/снабдјевача:**

* Снабдјевач закључује уговор о снабдијевању (подразумијева се и приступ електродистрибутивној мрежи) са купцем који је поднио захтјев за прикључење објекта;
* уз уговор о снабдијевању, снабдјевач је обавезан купца упознати са политиком наплате и политиком обуставе и ограничења у испоруци електричне енергије;
* након што у року утврђеном Општим условима, дистрибутер изврши прикључење објекта, обавезан је купцу издати декларацију о прикључку чији су елементи утврђени Општим условима.

**Напомена:**

* Нови крајњи купац, у вријеме градње објекта, у складу са одредбама Општих услова, има право на прикључак градилишта, који може а не мора бити дио трајног прикључка објекта.
* За градњу градилишног прикључка, крајњи купац је у обавези прибавити електроенергетску сагласност, те закључити уговор о прикључењу којим се, у случају да је ријеч о прикључку који је дио будућег трајног прикључка, утврђују опрема, радови и вриједност градилишног прикључка, како би били уобзирени при обрачуну трошкова градње сталног прикључка.
* при закључивању уговора о прикључењу за градилишни прикључак, не обрачунава се накнада за обезбјеђивање услова за прикључење.

**Препорука:**

Овај резиме обавеза и одговорности од подношења захтјева до прикључења на електродистрибутивну мрежу може бити одговор на питање: „шта треба да урадим да бих објекат који намјеравам градити прикључио на дистрибутивну мрежу?“ свим будућим крајњим купцима, те може бити од помоћи запосленима у услужном центру.

-------------------------------------------------------------------